## Odluka o osnivanju i imenovanju članova Povjerenstva za utvrđivanje stvarnih obveza Vlade Republike Hrvatske u realizaciji plaćanja izgradnje višenamjenske gradske dvorane Športsko-rekreativnog centra "Višnjik" u Zadru

### NN 102/2012 (12.9.2012.), Odluka o osnivanju i imenovanju članova Povjerenstva za utvrđivanje stvarnih obveza Vlade Republike Hrvatske u realizaciji plaćanja izgradnje višenamjenske gradske dvorane Športsko-rekreativnog centra "Višnjik" u Zadru

VLADA REPUBLIKE HRVATSKE

2241

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011) Vlada Republike Hrvatske je na sjednici održanoj 6. rujna 2012. godine donijela

ODLUKU

O OSNIVANJU I IMENOVANJU ČLANOVA POVJERENSTVA ZA UTVRĐIVANJE STVARNIH OBVEZA VLADE REPUBLIKE HRVATSKE U REALIZACIJI PLAĆANJA IZGRADNJE VIŠENAMJENSKE GRADSKE DVORANE ŠPORTSKO-REKREATIVNOG CENTRA »VIŠNJIK« U ZADRU

I.

Osniva se Povjerenstvo za utvrđivanje stvarnih obveza Vlade Republike Hrvatske u realizaciji plaćanja izgradnje višenamjenske gradske dvorane Športsko-rekreativnog centra »Višnjik« u Zadru (u daljnjem tekstu: Povjerenstvo).

II.

U Povjerenstvo se imenuju:

1. prof. dr. sc. Branko Grčić, potpredsjednik Vlade Republike Hrvatske i ministar regionalnoga razvoja i fondova Europske unije, voditelj Povjerenstva

2. Slavko Linić, ministar financija, zamjenik voditelja Povjerenstva

3. Ivan Vrdoljak, ministar graditeljstva i prostornoga uređenja, član

4. doc. dr. sc. Željko Jovanović, dr. med., mr. oec., ministar znanosti, obrazovanja i sporta, član.

III.

Zadaće Povjerenstva su:

1. analiza i ocjena tehničkog i financijskog Izvješća o izgradnji višenamjenske gradske dvorane Športsko-rekreativnog centra »Višnjik« u Zadru;

2. analiza dosadašnje realizacije obveza Vlade Republike Hrvatske u plaćanju izgradnje višenamjenske gradske dvorane Športsko-rekreativnog centra »Višnjik« u Zadru na temelju:

– Odluke o davanju suglasnosti Ministarstvu mora, turizma, prometa i razvitka za preuzimanje obveza na teret sredstava državnog proračuna u razdoblju od 2008. do 2013. godine za sufinanciranje izgradnje višenamjenske gradske dvorane Športsko-rekreativnog centra »Višnjik« u Zadru, klase: 361-01/07-02/01, urbroja: 5030120-07-22, od 12. listopada 2007. godine,

– Sporazuma o sufinanciranju izgradnje višenamjenske gradske dvorane Športsko-rekreativnog centra »Višnjik« u Zadru iz studenoga 2007. godine,

– Odluke o davanju suglasnosti Ministarstvu mora, prometa i infrastrukture za preuzimanje obveza na teret sredstava državnog proračuna Republike Hrvatske u razdoblju od 2009. do 2016. godine, za sufinanciranje izgradnje višenamjenske gradske dvorane Športsko-rekreativnog centra »Višnjik« u Zadru, klase: 361-01/07-02/01, urbroja: 5030104-08-1, od 14. studenoga 2008. godine,

– I. dodatka Sporazumu o sufinanciranju izgradnje višenamjenske gradske dvorane Športsko-rekreativnog centra »Višnjik« u Zadru br. 06-SF-Š-9200/08-13 iz prosinca 2008. godine;

3. donošenje odluke o daljnjim obvezama Vlade Republike Hrvatske u plaćanju izgradnje višenamjenske gradske dvorane Športsko-rekreativnog centra »Višnjik« u Zadru.

IV.

Stručne i administrativne poslove za Povjerenstvo obavljat će Ministarstvo regionalnoga razvoja i fondova Europske unije.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 361-01/07-02/01

Urbroj: 5030125-12-1

Zagreb, 6. rujna 2012.

Predsjednik

Zoran Milanović, v. r.

Odluka, NN 102/2012-2241